Maudie Smit van die geskiedkundige Premier Hotel sê dit is baie hartseer dat die eienaars van die winkelsentrum toestemming gekry het om die pragtige ou bome af te saag. Sy sê dat honderde voëls elke aand in dié bome geslaap het en teen skemer en vroegoggend was die gekwetter in die immergroen bome ‘n belewenis. Sy het probeer het om die proses te keer, maar niemand kon haar help nie.
Omdat die bome uitheems is, word hulle nie deur omgewingsbewaringswette beskerm nie. Sypaadjiebome soos die bykans eeu-oue jakaranda-bome wat Cullinan se strate in groen tonnels omskep, mag egter nie goedsmoeds verwyder word nie.